ब्राह्मण बेचारा अवाक् था। न्यायालय को स्थूल प्रमाण चाहिये। ब्राह्मण रोता हुआ न्यायालय में पहुँचा। न्यायालय की आज्ञा से शव न्यायालय में रखा गया और उसके बन्धन खोल दिये गये। अब अभियोग प्रारम्भ हुआ। जिस समय दोनों पक्षों के वक्तव्य हो चुके तो एक विचित्र घटना घटी। वह शव उन वस्त्रों को उतारकर खड़ा हो गया और उसने मार्ग में हुई पुलिस के सिपाही और ब्राह्मण की बातों को कहा। उसकी बातें सुनकर बंकिमचन्द्र ने ब्राह्मण को निरपराध घोषित किया और पुलिस के सिपाही को चोरी करने का अपराधी ठहराकर दण्ड दिया।